wickkiey/tamil-wikipedia-chunked huggingface dataset:
# எழுத்துமயக்கம்

## அறிகுறிகள்

எழுத்துமயக்கக் குறைபாட்டின் அறிகுறிகள் பின்வருமாறு:
;பள்ளி வயதுக்கு முன்:
1. தாமதமாகப் பேசுதல்
1. புதிய சொற்களை மெதுவாகக் கற்றுக்கொள்வது
1. வார்த்தைகளில் ஒலிகளை தலைகீழாக மாற்றுவது அல்லது ஒரே மாதிரியாக ஒலிக்கும் சொற்களை சரியாக உருவாக்குவதில் சிக்கல்கள்.
1. எழுத்துக்கள், எண்கள் மற்றும் வண்ணங்களை நினைவில் கொள்வதில் அல்லது பெயரிடுவதில் சிக்கல்கள்
1. குழந்தைப் பாடல்களை, குழந்தை விளையாட்டுகளைக் கற்றுக்கொள்வதில் சிரமம்.
;பள்ளி வயதில்:
1. வயதுக்கு ஏற்ற அளவை விட மிகவும் குறைவாக வாசிப்பு.
1. கேட்டதைச் செயலாக்குவதிலும் புரிந்துகொள்வதிலும் சிக்கல்கள்
1. சரியான வார்த்தையைக் கண்டுபிடித்து பதில்களை உருவாக்குவதில் சிரமம்
1. வரிசையை நினைவில் கொள்வதில் சிக்கல்கள்
1. எழுத்துக்களிலும் சொற்களிலும் உள்ள ஒற்றுமைகள் மற்றும் வேறுபாடுகளைப் அறிவதில் சிக்கல்
1. அறிமுகமில்லாத வார்த்தையின் உச்சரிப்பை உச்சரிக்க இயலாமை.
1. எழுத்துப்பிழை உணர்வதிலும் பலகையில் இருந்து புத்தகத்திற்கு நகலெடுப்பதிலும் சிரமம்
1. வாசிப்பு அல்லது எழுதுதல் உள்ளிட்ட பணிகளை முடிக்க நீண்ட நேரம் செலவிடுதல்
1. வாசிப்பைத் தவிர்த்தல்
1. ஒரு வார்த்தையின் பகுதி அல்லது ஒரு வாக்கியத்தின் பகுதி அல்லது பகுதிகளை தவறவிடுதல்.
1. இளமைப் பருவம் மற்றும் முதிர்வயது வரை இந்த சிக்கல்கள் நீடிக்கும். கதைகளைச் சுருக்கமாகக் கூறுதல், மனப்பாடம் செய்தல், சத்தமாக வாசிப்பது அல்லது வெளிநாட்டு மொழிகளைக் கற்றுக்கொள்வது போன்ற சிரமங்களும் இதில் அடங்கும். எழுத்துமயக்க குறைபாடுள்ள பெரியவர்களால் பெரும்பாலும் நல்ல புரிதலுடன் படிக்க முடியும், இருப்பினும் அவர்கள் கற்றல் சிரமம் இல்லாமல் மற்றவர்களை விட மெதுவாகப் படிக்க முனைகிறார்கள்.
# எழுத்துமயக்கம்

## தீர்வு

குழந்தையின் வாசிப்பு நிலை வயதிற்கு எதிர்பார்க்கப்படும் அளவை விடக் குறைவாக இருந்தால் அல்லது எழுத்துமயக்க குறைபாட்டின் பிற அறிகுறிகளை கவனித்தால் மருத்துவரிடம் அழைத்துப்போவது அவசியமாகும். இக்குறைபாடு கண்டறியப்பட்டு சிகிச்சையளிக்கப்படாமல் போகும்போது, குழந்தைப் பருவ வாசிப்பு சிரமங்கள் முதிர் வயது வரை தொடரும்.  
எழுத்துமயக்க மொழிசார் குறைபாடுகளை முழுமையாகத் தீர்க்க இயலாவிட்டாலும், கணிசமான அளவு நிவர்த்தி செய்ய முடியும். சராசரி மாணவர்களுக்குப் பயன்படுத்தப்படும் அதே கற்பித்தல் முறையை இக்குறையுடைய மாணவர்களுக்குப் பயன்படுத்திக் கற்பிப்பதால் பயன் இல்லை. சிறப்புப் பயிற்சி பெற்ற ஆசிரியர்கள் மூலம் கற்பித்தல் வேண்டும்.
# அந்தமான் கடல்

**அந்தமான் கடல்** (*Andaman Sea*) அல்லது **பர்மா கடல்** (*Burma Sea*) என்பது இந்தியப் பெருங்கடலின் ஒரு பகுதியாகும். இந்நீர்ப்பகுதி வங்காள விரிகுடாவின் தென்கிழக்கே, பர்மாவின் தெற்கே, தாய்லாந்திற்கு மேற்கே, அந்தமான் தீவுகள், மற்றும் இந்தியாவிற்குக் கிழக்கே அமைந்துள்ளது.  
பாரம்பரியமாக இக்கடல் மீன் பிடித்தலுக்கும், மற்றும் கரையோர நாடுகளுக்கிடையே பொருட்கள் கொண்டு செல்வதற்கும் பயன்படுத்தப்படுகிறது. இங்குள்ள பவளப் பாறைகள் மற்றும் தீவுகள் சுற்றுலாப் பயணிகளைக் கவரும் அம்சங்களாகும். 2004 இந்தியப் பெருங்கடல் ஆழிபேரலையை அடுத்து இங்குள்ள மீன்வளம், மற்றும் சுற்றுலாத்துறை பெரும் சேதம் அடைந்தது.  
இதன் தென்கிழக்கு எல்லையில், அந்தமான் கடல் மலாய் தீபகற்பத்தையும், சுமாத்திரா தீவையும் பிரிக்கும் மலாக்கா நீரிணையாகக் குறுகுகிறது.
# விக்கிப்பீடியா:பெப்ரவரி 20, 2011 பிரக்யான் பட்டறை திருச்சி

**திருச்சி, தேசிய தொழில்நுட்பக் கழகத்தில்** (என்.ஐ.டி) பெப்ரவரி 19-20ம் தேதிகளில் நடைபெறும் பிரக்யான் 2011 தொழில்நுட்ப-மேலாண்மைத் திருவிழாவில் விக்கிப்பட்டறையும் (20ம் தேதி), கண்காட்சியில் சிறுகடையும் (19-20) வைக்க ஸ்ரீகாந்த் ஏற்பாடு செய்துள்ளார். திருச்சியின் விக்கி பத்து கொண்டாட்ட நிகழ்வுகளும் இவற்றுடன் இணைந்து நடைபெறும்.
# விக்கிப்பீடியா:பெப்ரவரி 20, 2011 பிரக்யான் பட்டறை திருச்சி

## நிகழ்ச்சி நிரல்

(வரைவு)
- 19 பெப்ரவரி -- காலை 10 மணி முதல் மாலை 5 மணி வரை -- காட்சிகூடத்தில் சிறுகடை -- பயனர்:Sodabottle
- 20 பெப்ரவரி -- சந்திப்பு / பட்டறை / விக்கிப்பத்து கொண்டாட்டம் -- காலை 9 மணி முதல்
- 0900 - அறிமுகம்,10 ஆண்டுகள் பற்றி
- 0930 - விக்கிப்பீடியாவிற்கு பங்களிப்பது எப்படி -- ஆங்கில விக்கியர் தீனுசெரியன்
- 1000 - தமிழ் விக்கிப்பீடியா - அறிமுகம் -- பயனர்:Sodabottle
- 1030 - விக்கிப்பீடியா - தொழில்நுட்பப் பங்களிப்பு -அறிமுகம் -- ஸ்ரீகாந்த்
- 1100 - கலந்துரையாடல்
- 1130 முதல் சிறுகடையில்
# விக்கிப்பீடியா:பெப்ரவரி 20, 2011 பிரக்யான் பட்டறை திருச்சி

## பங்கு கொள்வோர்

- சோடாபாட்டில்(பட்டறை, கடை)
- ஸ்ரீகாந்த் (20 ஆம் தேதி மட்டும்)
- தீனுசெரியன் (பட்டறை, கடை)
- பா கிருஷ்ணன், விக்கி ஆர்வலர், சென்னை 41.
# விக்கிப்பீடியா:பெப்ரவரி 20, 2011 பிரக்யான் பட்டறை திருச்சி

## பேருந்து வழித்தடம்

- திருச்சி தமிழ்நாட்டின் நடுவில் அமைந்துள்ளதால், சென்னையிலிருந்து வரும் தேசிய நெடுஞ்சாலையின் வழியாக பேருந்தில் வருபவர்கள், திருச்சியிலுள்ள சத்திரம் பேருந்து நிலையில் இறங்கி, அங்கிருந்து துவாக்குடிக்குச் செல்ல மற்றொரு உள்ளூர் பேருந்திற்கு (நகரப் பேருந்துக்கு) மாற வேண்டும்.
- தஞ்சாவூர் சாலை வழியாக வருபவர், துவாக்குடியிலேயே இறங்கவும். ஏனெனில், திருச்சி பேருந்து நிலையத்திற்கு முன்பே துவாக்குடி நிறுத்தம் உள்ளது.
- வானூர்தி, தொடருந்து வழியாக வருபவர், திருச்சி பேருந்து நிலையம் செல்லாமலே துவாக்குடிக்கு வரலாம்.
# விக்கிப்பீடியா:பெப்ரவரி 20, 2011 பிரக்யான் பட்டறை திருச்சி

## படங்கள்

மேலும் படங்கள் இங்கே
# விக்கிப்பீடியா:பெப்ரவரி 20, 2011 பிரக்யான் பட்டறை திருச்சி

## வாழ்த்துகள்

- நிகழ்வைப் பற்றிய விவரங்களைக் கேட்கவே மகிழ்ச்சியாக இருக்கிறது. மிகச் சிறப்பாக நடத்த உழைத்த அனைவருக்கும் வாழ்த்துகள்--இரவி 12:07, 21 பெப்ரவரி 2011 (UTC)  
- இந்நிகழ்வு நடைபெற உறுதுணையாய் இருந்த அனைவருக்கும் வாழ்த்துகள்! நன்றிகள்! --பெ. கார்த்திகேயன் (Karthi.dr)<sup>\உரையாடுக</sup> 14:39, 21 பெப்ரவரி 2011 (UTC)  
- நிகழ்வைச் சிறப்பாக நடத்திய விக்கிப்பீடியா பயனர்களுக்கும், ஒத்துழைப்பு நல்கிய அனைவருக்கும் வாழ்த்துகள். நன்றிகள்! --தேனி.எம்.சுப்பிரமணி.<sup>/உரையாடுக</sup>. 18:14, 21 பெப்ரவரி 2011 (UTC)  
- +1. சுந்தர் <sup>\பேச்சு</sup> 05:04, 22 பெப்ரவரி 2011 (UTC)  
- வாழ்த்துகள். --சூர்ய பிரகாசு.ச.அ. 05:05, 22 பெப்ரவரி 2011 (UTC)
- நிகழ்ச்சி நடக்க உறுதுணையாக இருந்த அனைவருக்கும் வாழ்த்துகள் --குறும்பன் 05:08, 22 பெப்ரவரி 2011 (UTC)
- அருமை. திறம்பட செயற்பட்டமைக்கு உங்களுக்கு எனது வாழத்துக்களும், வணக்கங்களும் <small>--தகவலுழவன் 16:27, 22 பெப்ரவரி 2011 (UTC)</small>
- சிறப்பாக பட்டறை நடத்தி முடித்தமைக்கு வாழ்த்துக்கள். --Natkeeran 01:46, 23 பெப்ரவரி 2011 (UTC)
- அருமை. அருமை. வாழ்த்துகள் சோடா, லாஜிக், டீனு. கலந்து கொண்டோர் அனைவருக்கும் சிறப்புப் பாராட்டுகள் உரித்தாகட்டும்.--பரிதிமதி 03:37, 23 பெப்ரவரி 2011 (UTC)
- மிகச்சிறப்பாக நடந்தேறியது குறித்து பெருமையாக உள்ளது. இதனை ஒருங்கிணைத்த, ஒத்துழைப்பு நல்கிய, பங்காற்றிய அனைவருக்கும் பாராட்டுக்களும் வாழ்த்துகளும் !! --மணியன் 09:26, 23 பெப்ரவரி 2011 (UTC)
- நிகழ்வைப் பற்றிய விவரங்களைக் கேட்கவே மகிழ்ச்சியாக இருக்கிறது.அனைவருக்கும் வாழ்த்துகள். நன்றிகள்!-நட்புமிகு கனகராஜ்
# உசாண்ட் சண்டை (1944)

**உசாண்ட் சண்டை** (*Battle of Ushant*, உஷாண்ட் சண்டை) இரண்டாம் உலகப் போரின் மேற்குப் போர்முனையில் நடந்த ஒரு கடல் சண்டை. ஓவர்லார்ட் நடவடிக்கையின் ஒரு பகுதியான இதில் நேச நாட்டு டெஸ்டிராயர் ஃபுளோட்டில்லா ஒன்று பிரான்சு கரையோரத்தில் நாசி ஜெர்மனியின் டெஸ்டிராயர் ஃபுளோட்டில்லாவை தாக்கித் தோற்கடித்தது. இது பிரிட்டானி சண்டை என்றும் அழைக்கப்படுகிறது.  
நாசி ஜெர்மனியின் ஆக்கிரமிப்பிலிருந்த பிரான்சு மீதான நேச நாட்டுக் கடல்வழி படையெடுப்பு ஜூன் 6, 1944ல் தொடங்கியது. இப்படையெடுப்பினை எதிர்க்க தென்மேற்கு பிரான்சின் கிரோண்ட் பகுதிலிருந்த 8வது ஜெர்மானிய டெஸ்டிராயர் ஃபுளோட்டில்லாவை பிரெஸ்ட் துறைமுகத்துக்குச் செல்லும்படி ஜெர்மானியக் கடற்படைத் தளபதிகள் உத்தரவிட்டனர். பிரெஸ்ட் துறைமுகத்தில் அவற்றின் ஆயுதங்கள் அதிகரிக்கப்பட்டு சுடு ஆற்றல் (fire power) கூட்டப்பட்டது. பின் அங்கிருந்து செர்போர்க் துறைமுகத்துக்கு அவை புறப்பட்டன. இக்கப்பல்களின் இலக்கினை அல்ட்ரா (எதிரி நாடுகளின் மறைகுறியீட்டுத் தகவலகளைப் படிக்கும் திட்டம்) திட்டத்தின் மூலம் தெரிந்து கொண்ட நேச நாட்டுத் தளபதிகள் அவற்றைத் தடுக்க பிரிட்டானிய 8வது டெஸ்டிராயர் ஃபுளோட்டில்லாவை அனுப்பினர். இதில் போலந்திய மற்றும் கனடியக் கப்பல்களும் இடம்பெற்றிருந்தன. ஜூன் 9ம் தேதி இரு கடற்படைப் பிரிவுகளும் ஆங்கிலக் கால்வாயில் உஷாண்ட் தீவு அருகே மோதின. பீரங்கிகளாலும் நீர்மூழ்கிக் குண்டுக்களாலும் தாக்கி சண்டையிட்டன. இச்சண்டையில் ஒரு ஜெர்மானியக் கப்பல் மூழ்கியது, இன்னொன்று தப்ப முயன்ற போது கரையில் தரை தட்டி சேதமடைந்தது. மற்ற இரு கப்பல்களும் தப்பி விட்டன. பிரிட்டானிய தரப்பில் ஒரு கப்பலுக்கு மட்டும் சேதமேற்பட்டது.
# உயிரிவளி

**உயிரிவாயு** அல்லது **உயிரிவளி** (*Biogas*) என்பது சேதனப் பொருட்கள் ஆக்சிசன் கிடைக்காத நிலைமையில் உயிரியல் ரீதியில் சேதமாக்கப்படுவதன் மூலம் விளைவிக்கப்படும் வளி ஆகும். இது உயிர்க்கூற்றுப் பொருளிலிருந்து பிறப்பிக்கப்படுவதல் இது ஒரு உயிரி எரிபொருள் ஆகும்.  
உயிரிவளி உயிரிமுறையில் சேதனமடையும் கூறுகளான உயிர்த் திணிவு, சேதனப்பசளை, நகரக் கழிவுகள், பசுந்தாட் பசளை முதலானவற்றின் காற்று இன்றிய சமிபாடு அல்லது நொதிப்பு மூலம் உற்பத்தி செய்யப்படுகிறது.
# உயிரிவளி

## உயிரி வாயுவின் உள்ளடக்கக் கூறுகள்

இத்தகைய உயிரி வாயுக்கள் அடிப்படையில் மெத்தேன் மற்றும் கார்பன் டை ஆக்சைடு வாயுக்களைக் கொண்டிருக்கும்.
**உயிரி வாயுவின் உள்ளடக்கக் கூறுகள்'''**  
| சேர்வை | வேதிக்கூறு | % |
| --- | --- | --- |  
உயிரி வாயுவின் இந்த உள்ளடக்கக் கூறுகள் உற்பத்தியின் போது நடைபெறும் காற்றின்றிய சமிபாட்டின் முறைமைக்கு ஏற்ப வேறுபடும்.
# உயிரிவளி

## உற்பத்தி முறை

உயிரி வாயு காற்றின்றிய சமிபிப்பான்கள் மூலம் பொதுவாக தயாரிக்கப்படுகின்றது. இவ்வுபகரணங்களில் உயிரிகழிவுகளான தாவர விலங்கு மீதிகள் பயன்படுகின்றன. இச் செயன்முறையின் போது காற்றுப்புகாத கொள்கலன் உயிர்த் திணிவு கழிவுகளை மெதேனாக மாற்றுகின்றது.இது பல்வேறு தேவைகளுக்கும் பயன்படக் கூடிய எரிபொருளாக பயன்படுகிறது. இருவகையான சமிபாட்டு செயற்பாடுகள் நடைபெறும். அவை: சிறப்பு வெப்பநிலை சமிபாடு மற்றும் உயர் வெப்பநிலை சமிபாடு ஆகும். இதில் அசிடோஜெனிக் பக்றீரியா, மெதெனோஜெனிக் என்பன பங்குபெரும்.
# உயிரிவளி

## உற்பத்திப் படிநிலைகள்

காற்றின்றிய உக்கலடைதல் சமிபாடு நான்கு படிநிலைகளைக் கொண்டது.
அவை:
1. நீர்ப்பகுப்பு
1. காடியாக்கம்
1. அசற்றோனாக்கம்
1. மெத்தேனாக்கம்  
முதல் நிலையில் கழிவுப் பொருட்களிலுள்ள சிக்கலான கூறுகள் பக்ரீறியாவினால் நீர்ப்பகுப்புத் தாக்கத்துக்குள்ளாகி எளிய கூறுகளாக மாற்றப்படும்.  
தொடர்ந்து காடியாக்க பக்ரீறியாக்கள் தாக்கம்புரிந்து நொதித்தலுக்குள்ளக்குவதன் மூலம் கரிம அமிலங்களாகவும் அல்ககோலாகவும்.  
மூன்றாவது படி நிலையில் தொடர்ந்து அசற்றேற்றாக்க பக்ரீறியாக்களின் செயற்பாடுகள் காரணமாக அசெற்றிக்கமிலமும் காபனீரொட்சைட்டும் ஐதரசனும் பெறப்படும்.  
இறுதிப்படியில் இடை நிலை உற்பத்திகள் மெதேனாக மாறும். காபனீரோட்சைட்டும் நீரும் மற்றைய விளைவுகளாக வரும். இது சிறப்பு வெப்பநிலையாகிய pH 6.5 - pH 8 இல் சிறப்பாக நிகழும்.  
இதனை பின்வரும் சமன்பாட்டின் மூலம் குறிக்கலாம்.
<div>
C<sub>6</sub>H<sub>12</sub>O<sub>6</sub> → 3CO<sub>2</sub> + 3CH<sub>4</sub>
</>
</div>
# உயிரிவளி

## வரலாறு

பண்டைய பெர்சியர்கள் அழுகும் மரக்கறிகளிலிருந்து எரியத்தக்க வளிமத்தை உற்பத்தி செய்தார்கள். இந்தியாவை மையப்படுத்திய கீழைத்தேசத்திலும் சதுப்பு நிலத்தின் அடியில் அழுகும் பொருளிலிருந்து கொள்ளிவாயு வெளியேறுவது குறித்த எண்ணக்கரு இருந்துவந்தது. 13ஆம் நூற்றண்டில் நாடுகாண் பயனர் மார்க்கோ போலோ கழிவுகள் கொண்ட மூடிய தாங்கிகளிலிருந்து சீனர்கள் சக்தியை பிறப்பித்ததை அவதானித்துள்ளார். அதேவேளை உயிரிவளித் தொழில் நுட்பம் பற்றி 17ஆம் நூற்றாண்டில் எழுத்தாளர் டானியல் டிபோ குறிப்பிட்டுள்ளார்.  
1859 இல் ,பம்பை லெபெர் குடியேற்றத்தில் கழிவுகளை பரிகரிப்பதற்காக காற்றின்றிய சமிபாட்டு உபகரணம் நிறுவப்பட்டது. ஐக்கிய இராச்சியத்தில் கழிவுப் பொருளிலிருந்து தயாரிக்கப்பட்ட உயிர்வாயு 1895 முதல் வீதி விளக்குகளை ஒளிரச் செய்வதில் பயன்படுத்தப் பட்டது.
# உயிரிவளி

## சிறுகுடில் உயிரிவளி நிருமாணிப்பு

வளர்ப்பு விலங்குகளின் கழிவுகளை உயிரிவளியாகவும் அதிலிருந்து பெறப்படும் கழிநீரை(slurry)உரமாகவும் பயன்படுத்தத்தக்க வகையிலான சிறுகுடில் உயிரிவளி நிருமாணிப்பு (Domestic biogas plant) நாளாந்தம் 50&nbsp;kg கழிவுகளைப் பெறக்கூடிய ( இது 6 பன்றிகளிலிருந்து அல்லது 3 பசுக்களிலிருந்து பெறப்படும் கழிவுக்கு சமன்) சிறிய அளவிலான விலங்கு வளர்ப்பாளர்களுக்குக் கூட பொருத்தமுடையதாகும்.
# தங்கப் பதக்கம்

**தங்கப் பதக்கம்** என்பது பொதுவாக இராணுவமில்லாத புலத்தில் அதிகபட்ச பரிசாக வழங்கப் படும் பதக்கமாகும். அதன் பெயர், பதக்கத்தில் பூசுவதற்காகவும், கலப்பு உலோகமாகவும் துளியளவு தங்கம் பயன்படுத்தப் பட்டதன் காரணமாக உருவானது. பதினெட்டாம் நூற்றாண்டில் இருந்து, தங்கப் பதக்கங்கள், கலைத்துறையில் வழங்கப்பட்டு வருகின்றன.
# பல அங்கத்துவ தேர்தல் தொகுதி (இலங்கை)

இலங்கையில் வாழும் சிறுபான்மை இனத்தவர்களுக்கான காப்பீட்டு ஏற்பாடுகளுள் ஒன்றாக 1947ம் ஆண்டில் சோல்பரி அரசியலமைப்பின் கீழ் இரட்டை அங்கத்தவர் அல்லது பல அங்கத்தவர் தேர்தல் தொகுதி முறை அறிமுகப்படுத்தப்பட்டது. 1959ல் அரசியலமைப்பின் புதுச்சேர்க்கை விதிகளுக்கமைய இலங்கையில் தேர்தல் தொகுதி நிர்ணயத்தின்போது **பல அங்கத்துவ அல்லது இரட்டை அங்கத்துவ தொகுதிகள்** ஏற்படுத்தப்பட்டன. விசேடமாக ஒரு தொகுதியில் அண்ணளவாக சிறுபான்மையினரும், பெரும்பான்மையினரும் அல்லது இரண்டு சிறுபான்மை இனத்தவர்கள் சமனாக வசிப்பார்களாயின் இவர்களுக்கும் தத்தமது பிரதிநிதிகளைத் தேர்ந்தெடுக்கும் வாய்ப்பு இதன் முலம் வழங்கப்பட்டது.  
இதன்படி *6 தொகுதிகள்* இரட்டை அங்கத்தவர் தொகுதிகளாகவும், பல அங்கத்தவர் தொகுதிகளாகவும் பிரிக்கப்பட்டு மொத்தம் *14 உறுப்பினர்கள்* தேர்ந்தெடுக்கப்பட்டனர். எண்ணிக்கை வருமாறு:  
- **பேருவளை தேர்தல் தொகுதி**
::தெரிவு செய்யப்படும் அங்கத்தவர் எண்ணிக்கை - 02
- **மட்டக்களப்பு தேர்தல் தொகுதி**
::தெரிவு செய்யப்படும் அங்கத்தவர் எண்ணிக்கை - 02
- **பொத்துவில் தேர்தல் தொகுதி**
::தெரிவு செய்யப்படும் அங்கத்தவர் எண்ணிக்கை - 02
- **ஹாரிஸ்பத்துவ தேர்தல் தொகுதி**
::தெரிவு செய்யப்படும் அங்கத்தவர் எண்ணிக்கை - 02
- **கொழும்பு மத்தி தேர்தல் தொகுதி**
::தெரிவு செய்யப்படும் அங்கத்தவர் எண்ணிக்கை - 03
- **நுவரெலியா, மஸ்கெலியா தேர்தல் தொகுதி**
::தெரிவு செய்யப்படும் அங்கத்தவர் எண்ணிக்கை - 03  
இலங்கையில் 1978ம் ஆண்டு இலங்கைச் சனநாயக சோசலிசக் குடியரசின் அரசியலமைப்பு அமுல்படுத்தப்பட்டதையடுத்து மேற்படி விதி நீக்கப்பட்டது.
# அமெரிக்க துடுப்பாட்ட சங்கம்

**அமெரிக்கத் துடுப்பாட்ட சங்கம் ** (Americas Cricket Association) வட, தென் அமெரிக்காக்கள் மற்றும் கரிபியன் நாடுகளில் துடுப்பாட்டப் போட்டிகளை மேற்பார்வையிடும் ஓர் பன்னாட்டு அமைப்பாகும். இது பன்னாட்டுத் துடுப்பாட்ட அவையின் வழிநடத்தலில் இயங்குகிறது. பதினெட்டு அங்கத்தினர் நாடுகளைக் கொண்ட இச்சங்கம் இவ்வலயத்தில் துடுப்பாட்டத்தின் வளர்ச்சி, சந்தைப்படுத்துதல் மற்றும் நிர்வாகத்திற்கு பொறுப்பேற்கிறது.  
அமெரிக்கத் துடுப்பாட்ட சங்கம் உலகக்கிண்ணத்திற்கு தகுநிலை போட்டிகளில் பங்கேற்க வகை செய்யும் முதன்மை பன்னாட்டுப் போட்டிகளான **பதுஅ அமெரிக்காக்களின் வாகையாளர்** போட்டிகளை நடத்துகிறது. இவ்வலயத்தில் முதன்முறையாக கரீபியன் தீவுகளில் 2007 உலகக்கிண்ணம் நடைபெற்றது.
# அமெரிக்க துடுப்பாட்ட சங்கம்

## அமெரிக்கத் துடுப்பாட்ட சங்க அங்கத்தினர் நாடுகள்

முழுமையான தேர்வு நிலை  
-  
துணை அங்கத்தினர் நிலை  
-
-
-
-
-  
இணை நிலை அங்கத்தினர்கள்  
-
-
-
-
-
-
-
-
-
-
-
-
# சத்தியவாணி முத்து

**சத்தியவாணி முத்து** (பி.: பெப்ரவரி 15, 1923 - இ. நவம்பர் 11, 1999) ஒரு இந்திய அரசியல்வாதி மற்றும் செல்வாக்கான சமூக தலைவர். இவர் தமிழ்நாடு சட்டமன்ற உறுப்பினராகவும் ராஜ்ய சபை உறுப்பினர் மற்றும் மத்திய அமைச்சராகவும் இருந்தார். திராவிட முன்னேற்றக் கழகக் கட்சியின் உறுப்பினராகத் தனது அரசியல் வாழ்க்கையைத் தொடங்கிய இவர் தாழ்த்தப்பட்டோர் முன்னேற்றக் கழகம் என்ற சொந்தக் கட்சியை ஆரம்பித்தார். பின்னர் அக்கட்சி அனைத்திந்திய அண்ணா திராவிட முன்னேற்றக் கழகத்தோடு இணைந்து விட்டது.
# சத்தியவாணி முத்து

## திராவிட முன்னேற்றக் கழகம்

சத்தியவாணி முத்து 1949ல் திராவிட முன்னேற்றக் கழகம் (திமுக) ஆரம்பிக்கப்பட்ட காலத்திலிருந்து அதன் உறுப்பினராக இருந்தார். 1953ல் குலக்கல்வித் திட்டத்திற்கு எதிரான போராட்டத்தில் கலந்து கொண்டு சிறை சென்றார். 1959-1968 காலகட்டத்தில் திமுகவின் கொள்கை விளக்கச் செயலாளாராகப் பதவி வகித்தார்.
# சத்தியவாணி முத்து

## திராவிட முன்னேற்றக் கழகம்

### தேர்தல் களத்தில்

தமிழ்நாடு சட்டமன்றத் தேர்தலில்,
பெரம்பூர் தொகுதியிலிருந்து 1957ல் சுயேட்சையாகவும் 1967 மற்றும் 1971ல் திராவிட முன்னேற்றக் கழகத்தின் சார்பிலும் போட்டியிட்டு மூன்றுமுறை வெற்றிபெற்றார். 1962 ல் பெரம்பூர் தொகுதியிலும் 1977 ல் உளுந்தூர்பேட்டைத் தொகுதியிலும் போட்டியிட்டுத் தோற்றுப்போனார்.  
| 1957 | பெரம்பூர் | 1) பக்கிரிசாமி பிள்ளை
3) சத்தியவாணி முத்து | 34,579
27,638 | சுயேட்சை
சுயேட்சை | 2) டி. எஸ். கோவிந்தசாமி
4) டி. ராஜகோபால் | 31,806
23,682 | காங்கிரசு
காங்கிரசு | வெற்றி |  |
| --- | --- | --- | --- | --- | --- | --- | --- | --- | --- |
| 1962 | பெரம்பூர் | டி. சுலோச்சனா | 40,451 | காங்கிரசு | சத்தியவாணி முத்து | 32,309 | திமுக | தோல்வி |  |
| 1967 | பெரம்பூர் | சத்தியவாணி முத்து | 40,364 | திமுக | டி. சுலோச்சனா | 33,677 | காங்கிரசு | வெற்றி |  |
| 1971 | பெரம்பூர் | சத்தியவாணி முத்து | 49,070 | திமுக | டி. சுலோச்சனா | 37,047 | காங்கிரசு (ஓ) | வெற்றி |  |
| 1977 | உளுந்தூர்ப்பேட்டை | வி. துலுக்காணம் | 26,788 | திமுக | சத்தியவாணி முத்து | 19,211 | அதிமுக | தோல்வி |  |
| 1984 | பெரம்பூர் | பரிதி இளம்வழுதி | 53,325 | திமுக | சத்தியவாணி முத்து | 46,121 | அதிமுக | தோல்வி | } |
# சத்தியவாணி முத்து

## அமைச்சர்

இவர் 1967 முதல் 1969 வரை தமிழக முதல்வர் கா. ந. அண்ணாதுரை அமைச்சரவையில் அரிஜன நலத்துறை மற்றும் செய்தித்துறை அமைச்சராகப் பதவி வகித்தார். தொடர்ந்து மு. கருணாநிதியின் அமைச்சரவையிலும் 1974 வரை அரிஜனநலத்துறை அமைச்சராக இருந்தார். என்ற குற்றஞ்சாட்டுடன் தனது அமைச்சர் பதவியை ராஜினாமா செய்துவிட்டு திமுக விலிருந்து 1974ல் விலகினார். அவர் கூறியது,  
இவர் 1974ல் தாழ்த்தப்பட்டோர் முன்னேற்றக் கழகம் என்ற கட்சியைத் தொடங்கினார்.
# சத்தியவாணி முத்து

## அனைத்திந்திய அண்ணா திராவிட முன்னேற்றக் கழகம்

பின்னர் 1977ல் தேர்தலில் வென்று ஆட்சிக்கு வந்த அனைத்திந்திய அண்ணா திராவிட முன்னேற்றக் கழகத்துடன் தனது கட்சியை இணைத்து விட்டார்.
# சத்தியவாணி முத்து

## மத்திய அமைச்சராக

சத்தியவாணி முத்து, ஏப்ரல் 3, 1978 முதல் ஏப்ரல் 2,1984 வரை அண்ணா திராவிட முன்னேற்றக் கழகத்தின் சார்பில் ராஜ்ய சபை உறுப்பினராக இருந்தார். 1979ல் இந்தியப் பிரதமர் சரண் சிங்கின் அமைச்சரவையில் பதவி வகித்தார். இவரும் பாலா பழையனூரும் தான் முதன்முதல் மத்திய அமைச்சரவையில் இடம் பெற்ற காங்கிரசல்லாத திராவிட கட்சியைச் சேர்ந்த தமிழ்நாட்டு அரசியல் தலைவர்கள் ஆவர்.
# சத்தியவாணி முத்து

## இதழும் நூலும்

“அன்னை” என்ற இதழின் ஆசிரியராக இருந்து 1961ஆம் ஆண்டில் வெளியிட்டார். "வாள்தருவாள், வேல்தருவாள், வேகத்திற்குயிர் தருவாள், தாள்பணியாள், தலைகுனியாள், தமிழ்காப்பாள் நம்மன்னை" என்னும் முழக்கத்தோடு அவ்விதழ் சென்னையிலிருந்து திங்கள் இதழாக 1958 முதல் வெளிவந்தது.  
"எரிக்கப்பட்டவள்" என்னும் வரலாற்று நூலை எழுதி 1955 மே மாதம் சென்னையிலிருந்த மதி மன்றம் என்னும் பதிப்பகத்தின் வழியாக வெளியிட்டார்.
# சத்தியவாணி முத்து

## குடும்பம்

இவர் தந்தைபெயர் கே. நாகைநாதர். இவர் 8 பிப்ரவரி 1956ஆம் நாள் மறைந்தார்.
# சத்தியவாணி முத்து

## நினைவுச் சின்னங்கள்

எண்ணூரில் உள்ள ஒரு குடியிருப்புப் பகுதிக்கு “சத்தியவாணி முத்து நகர்” என்று பெயரிடப்பட்டுள்ளது. தமிழக அரசின் இலவச தையல் எந்திரம் வழங்கும் திட்டத்துக்கும் இவரது பெயர் சூட்டப்பட்டுள்ளது.1970-களில் சென்னை,அண்ணாநகர் கிழக்குப்பகுதியில், இன்றைய காந்திநகர் குடிசை மாற்று வாரியக் குடியிருப்புக்கு அருகே காங்கிரஸ் ஆதரவாளர்கள் அதிகம் உள்ள பகுதி (புதிய ஆவடி சாலை மற்றும் அண்ணாநகர் கிழக்கும் சந்திக்கும் இடம்) மணிவர்மா காலனி என்றும், அதையொட்டிய அண்ணாநகர் கிழக்குச் சாலையில் சத்தியவாணிமுத்து காலனி ( இது தி.மு.க. சார்பானது) என்றும் இரண்டு பகுதிகள் இருந்தன. அந்தக் காலனிகளை அப்புறப்படுத்திய இடத்தில்தான் இப்போது அரசினர் மருத்துவமனை இயங்கி வருகிறது.
# பொதுத் திருமுகங்கள்

## பொதுத் திருமுகங்கள்: பெயர் விளக்கம்

புதிய ஏற்பாட்டில் உள்ள திருமுகங்களுள் பவுலோடு தொடர்புபடுத்தப்பட்டு வந்த திருமுகங்கள் பதினான்கு. அவை:  
உரோமையர்,  
1 கொரிந்தியர்,  
2 கொரிந்தியர்,  
கலாத்தியர்,  
எபேசியர்,  
பிலிப்பியர்,  
கொலோசையர்,  
1 தெசலோனிக்கர்,  
2 தெசலோனிக்கர்,  
1 திமொத்தேயு,  
2 திமொத்தேயு,  
தீத்து,  
பிலமோன்,  
எபிரேயர் என்பனவாகும்.  
மேற்கூறிய பதினான்கு திருமுகங்கள் தவிர்த்த பிற ஏழு திருமுகங்களும் பொதுத் திருமுகங்கள் எனப்படுகின்றன. இவை:  
யாக்கோபு,  
1 பேதுரு,  
2 பேதுரு,  
1 யோவான்,  
2 யோவான்,  
3 யோவான்,  
யூதா என்னும் திருமுகங்கள் ஆகும்.
# பொதுத் திருமுகங்கள்

## பொதுத் திருமுகங்களின் பண்புகள்

பொதுத் திருமுகங்கள் குறிப்பிட்ட சபைக்கு என இல்லாமல், பொதுவாக அனைத்துலகத் திருச்சபைக்கும் எழுதப்பட்டுள்ளதால் *பொதுத் திருமுகங்கள்* எனப்படுகின்றன. ஆயினும்.எல்லாப் பொதுத் திருமுகங்களும்.அனைத்துலகத் திருச்சபைக்கு எழுதப்பட்டவை எனக் கூற இயலாது. மூன்றாம் யோவான் திருமுகம் தனிப்பட்ட ஒரு நபருக்கு எழுதப்பட்டது. இரண்டாம் யோவான் திருமுகம் தனிப்பட்ட ஒரு சபைக்கு எழுதப்பட்டது. பேதுருவின் முதல் திருமுகம் சின்ன ஆசியாவிலுள்ள பல சபைகளுக்கு எழுதப்பட்டுள்ளது. எனினும் பழங்காலத்திலிருந்தே இவை பொதுத் திருமுகங்கள் எனப் பெயர் பெற்று வந்துள்ளன.
# 1991 இந்தியப் பொதுத் தேர்தல்

இந்தியக் குடியரசின் பத்தாம் **நாடாளுமன்றத் தேர்தல் 1991** ஆம் ஆண்டு நடைபெற்றது. தேர்தலில் வெற்றி பெற்ற உறுப்பினர்களைக் கொண்டு பத்தாவது மக்களவை கட்டமைக்கப்பட்டது. காங்கிரசுத் தலைவர் ராஜீவ் காந்தி படுகொலை செய்யப்பட்டதால் ஏற்பட்ட அனுதாப அலையில் இந்திய தேசிய காங்கிரசு வென்று பி. வி. நரசிம்ம ராவ் பிரதமரானார்.
# 1991 இந்தியப் பொதுத் தேர்தல்

## பின்புலம்

- முந்தைய தேர்தலில் வெற்றி பெற்ற பிரதமர் வி. பி. சிங்கின் ஜனதா தளம் கட்சியின் தலைமையிலான தேசிய முன்னணி அரசு ஒற்றுமையில்லாமையால் இரு ஆண்டுகளில் கவிழ்ந்தது.
- அதன் முக்கிய அங்கமான ஜனதா தளம் இரண்டாகப் பிளவுற்று சந்திரசேகர் தலைமையில் **சமாஜ்வாடி ஜனதா கட்சி** உருவானது.
- பின்பு நாடாளுமன்றத்தில் நடந்த நம்பிக்கை வாக்கெடுடுப்பில் வி. பி. சிங் தோற்று **ஜனதா அரசின்** மூத்த தலைவர்களில் ஒருவரான சந்திரசேகர் பிரதமரானார்.
- பின்பு சந்திரசேகர் அரசுக்கு ராஜீவ் காந்தியின் காங்கிரஸ் கட்சி மற்றும் அத்வானியின் பாரதிய ஜனதா கட்சியும் வெளியிலிருந்து ஆதரவளித்தனர்.
- ஆனால் விரைவில் காங்கிரஸ் கட்சியின் தலைவர் ராஜீவ் காந்தி ஆதரவை விலக்கிக் கொண்டதால் சந்திரசேகர் அவரது **சமாஜ்வாடி ஜனதா கட்சி** ஆட்சி கவிழ்ந்தது.
- மீண்டும் ஒரு புதிய தேர்தலை சந்தித்திக்க நேரிட்டது.
- இத்தேர்தலில் நான்கு முனைப்போட்டி காணப்பட்டது - காங்கிரஸ் கட்சி, பாரதிய ஜனதா கட்சி, ஜனதா தளம், **சமாஜ்வாடி ஜனதா கட்சி** ஆகியவை தங்கள் கூட்டணி கட்சிகளுடன் களத்தில் இருந்தன.
- தேர்தல் பிரச்சாரத்தின் போது ராஜீவ் காந்தி ஸ்ரீபெரும்புதூரில் விடுதலைப் புலிகளின் தற்கொலைப் படையினரால் படுகொலை செய்யப்பட்டார்.
- இதனையடுத்து அரசியலில் இருந்து ஓய்வு பெற்றிருந்த முன்னாள் மத்திய அமைச்சர் பி. வி. நரசிம்ம ராவ் காங்கிரசு தலைவரானார். ராஜீவ் படுகொலையினால் எழுந்த அனுதாப அலையால் காங்கிரஸ் கட்சி அதிக தொகுதிகளில் வென்று முதலிடத்தில் வந்தது. தனிப்பெரும்பான்மை கிட்டவில்லையென்றாலும் தனிப்பெரும் கட்சி என்பதால் ஆட்சி அமைக்கும் வாய்ப்பைப் பெற்றது. நரசிம்ம ராவ் பிரதமரானார்.
# 1991 இந்தியப் பொதுத் தேர்தல்

## முடிவுகள்

மொத்தம் 55.71 % வாக்குகள் பதிவாகின
| காங்கிரசு | 35.66 | 244 |  |
| --- | --- | --- | --- |
| பாஜக | 20.04 | 120 |  |
| ஜனதா தளம் | 11.77 | 59 |  |
| சிபிஎம் | 6.14 | 35 |  |
| சிபிஐ | 2.48 | 14 |  |
| தெலுங்கு தேசம் | 2.96 | 13 |  |
| அதிமுக | 1.61 | 11 |  |
| ஜார்க்கண்ட் முக்தி மோர்ச்சா | 0.53 | 6 |  |
| ஜனதா கட்சி | 3.34 | 5 |  |
| புரட்சிகர சோசலிசக் கட்சி | 0.63 | 5 |  |
| சிவ சேனா | 0.79 | 4 |  |
| ஃபார்வார்டு ப்ளாக் | 0.41 | 3 |  |
| பகுஜன் சமாஜ் கட்சி | 1.8 | 3 |  |
| இந்திய ஒன்றிய முஸ்லிம் லீக் | 0.3 | 2 |  |
| இந்திய காங்கிரசு (சோசலிசம்) | 0.35 | 1 |  |
| அசாம் கன பரிசத் | 0.54 | 1 |  |
| கேரளா காங்கிரசு (மணி) | 0.14 | 1 |  |
| மணிப்பூர் மக்கள் கட்சி | 0.06 | 1 |  |
| நாகாலாந்து மக்கள் குழு | 0.12 | 1 |  |
| சிக்கிம் சங்கராம் பரிசத் | 0.04 | 1 |  |
| அசாம் சிறுபான்மையினர் முன்னணி | 0.07 | 1 |  |
| மஜ்லீஸ்-ஈ-இத்தீஹாதுல் முஸ்லீமன் | 0.16 | 1 |  |
| சுயாட்சி மாநிலம் வேண்டுதல் குழு | 0.5 | 1 |  |
| அரியானா முன்னேறக் கட்சி | 0.12 | 1 |  |
| ஜனதா தளம் (குஜராத்) | 0.5 | 1 |  |
| சுயெட்சைகள் | 4.01 | 1 | } |
# 1991 இந்தியப் பொதுத் தேர்தல்

## இவற்றையும் காண்க

- தமிழ்நாட்டில் இந்திய நாடாளுமன்றத் தேர்தல், 1991
# குமார் தர்மசேன

**குமார் தர்மசேன ** (**Kumar Dharmasena** பிறப்பு: ஏப்ரல் 24, 1971, கொழும்பு) முன்னாள் இலங்கைத் துடுப்பாட்டக்காரரும் தற்போது நடுவராக செயலாற்றுபவருமாவார். 1996 உலகக்கிண்ணம் வென்ற இலங்கைத் துடுப்பாட்ட அணியின் அங்கத்தினராக இருந்தவர்.இவர் ஓர் வலதுகை மட்டையாளரும் வலதுகை புறத்திருப்ப பந்து வீச்சாளருமாவார். தனது பன்னாட்டுத் துடுப்பாட்டத்தை 1994ஆம் ஆண்டு தென்னாபிரிக்காவுடன் துவங்கினார். .  
இவரது மறைவான பந்துவீசும் பாணி ஒருநாள் துடுப்பாட்டங்களுக்கு ஓர் சிறந்த பந்து வீச்சாளராக விளங்க உதவியது. 1998ஆம் ஆண்டு இவரது பந்து வீசும் விதத்தை பன்னாட்டுத் துடுப்பாட்ட அவை தடை செய்தபோது தமது மட்டைத் திறமையையும் வெளிக்காட்டினார். சூலை 2000 ஆண்டு இவரது செயல் அனுமதிக்கப்பட்டபின் பல ஒருநாள் துடுப்பாட்டங்களில் பங்கேற்றார். இருப்பினும் தேர்வுத் துடுப்பாட்டமெதிலும் பங்கேற்கவில்லை.  
2009ஆம் ஆண்டு ஒருநாள் பன்னாட்டுத் துடுப்பாட்டம்|ஒருநாள் பன்னாட்டுத் துடுப்பாட்டங்களில் நடுவராகப் பணியாற்றத் துவங்கினார். இந்தியாவிற்கும் இலங்கைக்கும் இடையே நடந்த **ஐடிபிஐ வெல்த்சுரன்ஸ் கிண்ணப்** போட்டிகளில் செயலாற்றினார்.
# குமார் தர்மசேன

## வெளியிணைப்புகள்

-
- Kumara Dharmasena - a cricket umpire
- Kumar Dharmasena - the schoolboy star 1989 figured prominently in World Cup win 1996
# கன்னட இலக்கியம்

கன்னட மொழியில் எழுதப்பட்ட இலக்கியம் **கன்னட இலக்கியம்** ஆகும். முதலாம் நூற்றாண்டில் இருந்தே கன்னட கல்வெட்டுக்கள் உள்ளன எனினும் பொ.ஊ. 9 ம் நூற்றாண்டி இருந்தே இலக்கியங்கள் இன்று கிடைக்கப்படுகின்றன. கன்னட இலக்கியங்கள் கால வரையாக பின்வருமாறு பிரிக்கப்படுகின்றன:
- பழங்கால கன்னட இலக்கியம் (பொ.ஊ. 600–1200)
- இடைக்கால கன்னட இலக்கியம் (1200–1700)
- தற்கால கன்னட இலக்கியம் (1700–இன்று)
# கன்னட இலக்கியம்

## வரலாறு

### பழங்காலம் (600 - 1200)

கன்னட இலக்கியத்தின் முதல் பெரும் படைப்பாக பொ.ஊ. 9 ம் நூற்றாண்டில் எழுந்த கவிராச மார்க்கம் கருதப்படுகிறது. இந்த நூல் கவிதையியல் பற்றியது. 10 ஆம் நூற்றாண்டில் வட்டாராதனே என்னும் சிறுகதைத் தொகுப்பு நூல் எழுந்தது. இந்த நூல் சமண சமயக் கருத்துக்களை எடுத்துரைத்தது. இக் காலத்தில் பம்பா, இரன்னா போன்ற கன்னட மகாகவிகள் எழுதினார்கள். இதனால் கன்னட இலக்கியத்தின் பொற்காலம் என்றும் இது குறிப்பிடப்படுவதுண்டு. இக்காலத்தில் சமண சமயம் சிறப்புற்று இருந்தது.
# கன்னட இலக்கியம்

## வரலாறு

### இடைக்காலம் (1200 - 1700)

போசளப் பேரரசு எழுச்சியுடன் சமணம் வீழ்ச்சி அடைந்து, வீர சைவம் உயர் நிலை பெற்றது. இக் காலத்தில் எழுந்த இலக்கியங்கள் வீரசைவ சாகித்தியா என்று குறிப்பிடுவர். 1300 களில் இருந்து 1500 வரை விசய நகரக் கர்நாடகம் விசய நகரப் பேரரசின் ஆட்சிக்கு உட்பட்டது. இவர்களின் ஆதரவில் வைணவ சமயமும், கன்னட வைணவ இலக்கியமும் வளர்ச்சி பெற்றன. விசய நகர வீழ்ச்சிக்குப் பின்பு மைசூர் அரசு மற்றும் கேளடி நாயக்கர்கள் ஆகியோர் கர்நாடகத்தை ஆட்சி செய்தனர். இவர்களின் ஆட்சியின் கீழும் பல கன்னட இலக்கியங்கள் படைக்கப்பெற்றன.
# கன்னட இலக்கியம்

## வரலாறு

### தற்காலம் (1700 - இன்று)

18 ம் நூற்றாண்டு தொடக்கம் ஐரோப்பியர் ஆட்சி இந்தியாவிலும், கர்நாடகத்திலும் நிகழ்ந்தது. ஐரோப்பியரின் தாக்கத்தில் புதினம், கலைக்களஞ்சியம், அகராதி, பத்திரிகை, இதழ் போன்ற வடிவங்கள் கன்னடத்தில் வளர்ச்சி பெற்றன. 20 ம் நூற்றாண்டில் பல இலக்கிய இயக்கங்கள் கன்னடத்தில் பிறந்தன. 20 நூற்றாண்டின் தொடக்கத்தில் எழுந்த நவ உதயம் (புதிய எழுச்சி) இலக்கிய இயக்கம் அன்றாட வாழ்வின் விடயங்கள் பற்றி, மனிதபிமான விடயங்கள் பற்றி கருக்களில் இலக்கியம் படைத்தது. 1940 களில் கன்னட முற்போக்காளர் இலக்கிய இலக்கியம் எழுந்தது. இவர்கள் இடதுசாரிக் கருத்துக்களை முன்வைத்து தமது இலக்கியங்களை படைத்தனர். 1950 களில் நவ்யா இலக்கிய இயக்கம் வளர்ச்சி பெற்றது.
# ஹொங்கொங் வட மாவட்டம்

**ஹொங்கொங் வட மாவட்டம்** (North District) என்பது ஹொங்கொங்கின் அரசியல் நிலப்பரப்புக்குள் உள்ள பதினெட்டு (**18**) மாவட்டங்களில் ஒன்றாகும். இம்மாவட்டம் புதிய கட்டுப்பாட்டகத்தின் வடமேற்குப் பகுதியில் அமைந்துள்ளது. ஹொங்கொங்கின் புதிய நகர உருவாக்கங்களில் ஒன்றான பன்லிங் செங் சுயி புதிய நகரம் இம்மாவட்டத்திலேயே உள்ளது. இம்மாவட்டத்தின் மக்கள் தொகை 2006 ஆம் ஆண்டின் கணிப்பீட்டுன் படி 280,730 ஆகும். குறைவான மக்கள் அடர்த்தியைக் கொண்ட மாவட்டங்களில் இம்மாவட்டம் இரண்டாவது ஆகக்குறைந்த தொகையினர் கொண்ட மாவட்டமாகும். இம்மாவட்டம் 168 கிலோ மீட்டர்கள் பரப்பளவைக் கொண்டுள்ளது. அத்துடன் இம்மாவட்டம் மேற்கு கடல் பரப்பில் பல தீவுகளையும் கொண்டுள்ளது.
# ஹொங்கொங் வட மாவட்டம்

## சிறப்பு

இந்த மாவட்டம் சீனப் பெருநிலப்பரப்பின் செஞ்சேன் நகரத்தையும் சம்ச்சுன் ஆற்றையும் வடக்கில் எல்லையாகக் கொண்டுள்ளது. அத்துடன் ஹொங்கொங் மற்றும் சீனாவுக்கான எல்லையையும் இம்மாவட்டம் கொண்டுள்ளது. சீனாவுக்கு போவோர் அல்லது சீனாவில் இருந்து ஹொங்கொங் வருவோர் குடிவரவு திணைக்களத்தின் நுழைமதி (வீசா) பெறும் இடம் இம்மாவட்டத்தின் வட எல்லையில் அமைந்துள்ளது.
# ஹொங்கொங் வட மாவட்டம்

## மக்கள் தொகை

புள்ளிவிபரக் கணிப்பின் படி இம்மாவட்டத்தின் 70% வீதமான மக்கள் புதிய நகர் உருவாக்கமான பன்லிங் செங் சுயி புதிய நகரம் பகுதியிலேயே வசிக்கின்றனர். அதன் அன்மித்த நகரங்களான சா டவ் கொக் மற்றும் டா க்வு லிங் ஆகிய நகரங்களையும் மற்றும் இரண்டு நாட்டுப்புற சிறு நகரங்களையும் உள்ளடக்கியப் பகுதியில் கிட்டத்தட்ட 40,000 கிராம மக்கள் வசிக்கின்றனர்.  
பெருமளவு நிலப்பரப்பு தேசிய வனங்களாகவே உள்ளது.
# ஹொங்கொங் வட மாவட்டம்

## பிரதான நகரங்கள்

இம்மாவட்ட நிர்வாகத்தின் கீழுள்ள பிரதான நகரங்கள்:
- பன்லிங்
- செங் சுயி புதிய நகரம்
- சா டவ் கொக்
- டா க்வு லிங்
# ஹொங்கொங் வட மாவட்டம்

## போக்குவரத்து

இந்த வட மாவட்டத்தில் எம்டிஆர் கிழக்கு தொடருந்து வழிக்கோடு உள்ளது. மற்றும் பன்லிங் அதிவிரைவுப் பாதை, சன் டின் அதிவேகப் பாதை, சா டவ் கொக் பாதை போன்ற பாதைகளும் இம்மாவட்டத்தின் ஊடாக போகிறது.
# ஹொங்கொங் வட மாவட்டம்

## எம்டிஆர் தொடருந்தகங்கள்

- பன்லிங் தொடருந்தகம்
- செங் சுவி தொடருந்தகம்
- லோ வூ தொடருந்தகம் (கிழக்கு தொடருந்து சேவையின் கடைசி (சீன) எல்லை)
# ஹொங்கொங் வட மாவட்டம்

## சீன எல்லைகள்

- சா டவ் கொக் (பாதை)
- மன் கம் டோ (பாதை)
- லோ வூ (தொடருந்தகம்)
# ஹொங்கொங் வட மாவட்டம்

## தீவுகள்

இம்மாவட்டத்தில் உள்ள தீவுகள்:
- ஏ சாவ்
- அப் சாவ் மெய் பக் டுன் பை
- அப் சாவ் பக் டுன் பை
- அப் சாவ் (றொபின்சன் தீவு)
- அப் லோ சுன்
- அப் டன் பை
- அப் டாவ் பை
- சாப் மோ சாவ்
- செங் செக் சுவி
- பூ வொங் சாவ்
- பன் சாவ்
- ஹங் பய்
- கட் ஓ சாவ்
- கோ பாய்
- கொக் டாய் பாய்
- லென் சுன் பெய்
- லோச்சி பை
- ங்ஓ மெய் சாவ் (முச்சக்கரத் தீவு)
- பக் காவு சாவ்
- பக் காவு சாய் வடக்கு (வட்டத்தீவு)
- பட் கா சாவ்
- சய் அப் சாவ்
- சா பய்
- சாவு கெய்பாய்
- செங் பாய்
- சுயி சம் பாய்
- சியு நிம் சாவ்
- டா ஹோ பாய்
- டய் நிம் சாவ்
- சிங் சாவ்
- வொங் நய் சாவ்
- வொங் நெய் சாவ்
- வொங் வன் சாவ் (இரட்டைத் தீவு)
- வூ சாவ்
- வூ பய்
- வூ யெங் பய்
- யென் சாவ்
- யென் சாவ், வடக்கு
# ஹொங்கொங் வட மாவட்டம்

## வெளியிணைப்புகள்

- North District District Council
- List and map of electoral constituencies 1 (large PDF file)
- List and map of electoral constituencies 2 (large PDF file)
- Fanling-Sheung Shui New Town
- Satellite image of the new town of Fanling-Sheung Shui and its vicinity by Google Maps
# யாக்கோபு (நூல்)

**யாக்கோபு** அல்லது **யாக்கோபு எழுதிய திருமுகம்** (*Letter [Epistle] of James*) என்னும் நூல் கிறித்தவ விவிலியத்தின் இரண்டாம் பகுதியாகிய புதிய ஏற்பாட்டில் இருபதாவது நூலாக அமைந்துள்ளது . மூல மொழியாகிய கிரேக்கத்தில் இந்நூலின் பெயர் Epistole Iakobou (Επιστολή Ἰάκώβου) எனவும் இலத்தீன் மொழிபெயர்ப்பில் Epistula ad Iacobi எனவும் உள்ளது.  
பழைய தமிழ் மொழிபெயர்ப்பில் இம்மடல் *யாகப்பர் எழுதிய நிருபம்* என்றிருந்தது. யாக்கோபு என்னும் பெயர் ஆங்கிலத்தில் James என்றாயிற்று.
# யாக்கோபு (நூல்)

## யாக்கோபு திருமுகம்: கிறிஸ்தவ வாழ்வு நெறி

**யாக்கோபு எழுதிய திருமுகம்** உலகெங்கும் சிதறுண்டு வாழும் இஸ்ரயேலின் பன்னிரு குலத்தினருக்கும் எழுதப்பட்டுள்ளது. அவர்கள் யூதக் கிறிஸ்தவர்கள். ஆயினும் திருமுகம் தரும் போதனை யூதக் கிறிஸ்தவர்களுக்கும் பிற கிறிஸ்தவர்களுக்கும் பொருந்தவே அமைந்துள்ளது.
இத்திருமுகம் கிறிஸ்தவ நடைமுறை வாழ்வுக்கான அறிவுரை எனினும், பழைய ஏற்பாட்டின் ஞான நூல்களின் தன்மையைக் கொண்டுள்ளது. இது எழுதப்பட்ட காலத்தைக் கணிப்பது கடினம். வெவ்வேறு விவிலிய அறிஞர்கள் கி.பி. 50இலிருந்து 100 வரையுள்ள வெவ்வேறு காலக் கணிப்புகளைக் கொடுக்கிறார்கள்.
# யாக்கோபு (நூல்)

## யாக்கோபு திருமுகத்தின் ஆசிரியர்

யாக்கோபு திருமுகத்தின் ஆசிரியர் தம்மைப் பற்றிக் "கடவுளுக்கும் ஆண்டவராகிய இயேசு கிறிஸ்துவுக்கும் பணியாளனாகிய யாக்கோபு" என்று குறிப்பிடுகிறார் (யாக் 1:11). மரபுக் கருத்துப்படி யாக்கோபு ஆண்டவரின் சகோதரர்; எருசலேம் திருச்சபையின் தலைவர்; பவுலுடன் தொடர்புகொண்டிருந்தவர் (கலா 1:19; 2:9,12; திப 15:13).  
ஆனால் இக்கருத்துகளைப் பல அறிஞர்கள் ஏற்றுக்கொள்ளத் தயங்குகிறார்கள்; ஏனெனில் கடிதத்தின் நடை, கருத்துகள், இயேசுவோடுள்ள நெருக்கமான உறவு பற்றிய குறிப்பின்மை போன்றவற்றின் அடிப்படையில் இத்திருமுகத்தின் ஆசிரியர் வேறு ஒரு யாக்கோபாக இருக்கலாம் என எண்ணுகிறார்கள்.
# யாக்கோபு (நூல்)

## யாக்கோபு நூலின் உள்ளடக்கம்

இத்திருமுகத்தின் உள்ளடக்கம் வருமாறு:  
- இந்நூலில் காணப்படும் முக்கியக் கருத்து கிறிஸ்தவர் ஒருவர் தம் அன்றாடக் கடமைகளைப் பிழையின்றிச் செய்து முடிக்க வேண்டும் என்பதாகும்.  
- உண்மையான கிறிஸ்தவ வாழ்வு தன்னல மறுப்பையும் தூய வாழ்வையும் உள்ளடக்கியது (யாக் 1:1-27).  
- நம்பிக்கை, பிறரன்பு போன்றவை செயல்களில் காட்டப்பட வேண்டும். செயலற்ற நம்பிக்கை செத்த நம்பிக்கை (யாக் 2:1-26).  
- நாவை அடக்குதல், அமைதி வாழ்விற்கான ஆர்வம் ஆகியவை ஒருவரை ஞானியாகவும், தூயவராகவும் மாற்றுகின்றன (யாக் 3:1-18).  
- பாவம் பிளவின் காரணம்.  
- திருமுகத்தின் இறுதியில் அனைவருக்கும் எழுச்சியுரை தரப்படுகிறது (யாக் 4-5).
# யாக்கோபு (நூல்)

## யாக்கோபு திருமுகத்திலிருந்து சில பகுதிகள்

**யாக்கோபு 2:1-9, 15-17**  
"என் சகோதர சகோதரிகளே,  
மாட்சி மிக்க நம் ஆண்டவர் இயேசுகிறிஸ்துவினிடம் நம்பிக்கை கொண்டுள்ள நீங்கள்  
ஆள்பார்த்துச் செயல்படாதீர்கள்.  
பொன் மோதிரமும் பளபளப்பான ஆடையும் அணிந்த ஒருவரும்  
அழுக்குக் கந்தையணிந்த ஏழை ஒருவரும்  
உங்கள் தொழுகைக் கூடத்தினுள் வருகிறார்கள் என வைத்துக்கொள்வோம்.  
அப்பொழுது நீங்கள் பளபளப்பான ஆடை அணிந்தவர்மீது தனிக் கவனம் செலுத்தி  
அவரைப் பார்த்து, "தயவுசெய்து இங்கே அமருங்கள்" என்று சொல்கிறீர்கள்.  
ஏழையிடமோ, "அங்கே போய் நில்" என்றோ  
அல்லது "என் கால்பக்கம் தரையில் உட்கார்" என்றோ சொல்கிறீர்கள்.  
இவ்வாறு உங்களுக்குள்ளே வேறுபாடு காட்டி,  
தீய எண்ணத்தோடு மதிப்பிடுகிறீர்கள் அல்லவா?  
என் அன்பார்ந்த சகோதர சகோதரிகளே, நான் சொல்வதைக் கேளுங்கள்:  
உலகின் பார்வையில் ஏழைகளாய் இருப்பவர்களை,  
நம்பிக்கையில் செல்வர்களாகவும்  
தம்மீது அன்பு செலுத்துபவருக்கு வாக்களிக்கப்பட்ட அரசை  
உரிமைப்பேறாகப் பெறுபவர்களாகவும் கடவுள் தேர்ந்து கொள்ளவில்லையா?  
நீங்களோ ஏழைகளை அவமதிக்கிறீர்கள்.  
உங்களைக் கொடுமைப்படுத்தி நீதிமன்றத்துக்கு இழுத்துச் செல்வோர் யார்? செல்வர் அல்லவா?  
கடவுள் உங்களுக்குக் கொடுத்துள்ள நற்பெயரைப் பழிப்பவர்களும் அவர்களல்லவா?  
"உன்மீது நீ அன்புகூர்வதுபோல் உனக்கு அடுத்திருப்பவர் மீதும் அன்பு கூர்வாயாக!"  
என்னும் இறையாட்சியின் சட்டம் மறைநூலில் உள்ளது. இதை நீங்கள் கடைப்பிடித்தால் நல்லது.  
மாறாக, நீங்கள் ஆள்பார்த்துச் செயல்பட்டால் நீங்கள் செய்வது பாவம்;  
நீங்கள் குற்றவாளிகளென அச்சட்டமே உங்களுக்குத் தீர்ப்பளிக்கும்."  
"ஒரு சகோதரன் அல்லது ஒரு சகோதரி போதிய உடையும் அன்றாட உணவும் இல்லாதிருக்கும்போது,  
அவர்கள் உடலுக்குத் தேவையானவை எவற்றையும் கொடாமல்  
உங்களுள் ஒருவர் அவர்களைப் பார்த்து,  
"நலமே சென்று வாருங்கள்; குளிர் காய்ந்து கொள்ளுங்கள்;  
பசியாற்றிக் கொள்ளுங்கள்;" என்பாரென்றால் அதனால் பயன் என்ன?  
அதைப் போலவே, நம்பிக்கையும் செயல் வடிவம் பெறாவிட்டால் தன்னிலே உயிரற்றதாயிருக்கும்."  
**யாக்கோபு 3:7-12**  
"காட்டில் வாழ்வன, பறப்பன, ஊர்வன, கடலில் வாழ்வன  
ஆகிய எல்லா உயிரினங்களையும் மனிதர் அடக்கிவிடலாம்; அடக்கியும் உள்ளனர்.  
ஆனால் நாவை அடக்க யாராலும் முடிவதில்லை.  
கட்டுப்படுத்த முடியாத அளவுக்கு அது கொடியது;  
சாவை விளைவிக்கும் நஞ்சு நிறைந்தது.  
தந்தையாம் ஆண்டவரைப் போற்றுவது அந்நாவே;  
கடவுளின் சாயலாக உண்டாக்கப்பட்ட மனிதரைத் தூற்றுவதும் அந்நாவே.  
போற்றலும் தூற்றலும் ஒரே வாயிலிருந்து வருகின்றன.  
என் சகோதர சகோதரிகளே, இவ்வாறு இருத்தலாகாது.  
ஒரே ஊற்றிலிருந்து நன்னீரும் உவர் நீரும் சுரக்குமா?  
என் அன்பர்களே, அத்திமரம் ஒலிவப்பழங்களையும்  
திராட்சைச் செடி அத்திப் பழங்களையும் கொடுக்குமா?  
அவ்வாறே, உப்பு நீர்ச் சுனையிலிருந்து நன்னீர் கிடைக்காது."
# யாக்கோபு (நூல்)

## யாக்கோபு திருமுகத்தின் உட்பிரிவுகள்

</div>  
| பொருளடக்கம் - பகுதிப் பிரிவு | அதிகாரம் - வசனம் பிரிவு | 1995 திருவிவிலியப் பதிப்பில் பக்க வரிசை |  |
| --- | --- | --- | --- |
| 1. முன்னுரை (வாழ்த்து) | 1:1 | 435 |  |
| 2. சோதனைகள் | 1:2-18 | 435 |  |
| 3. அறிவுரையும் எச்சரிக்கைகளும் | 1:19 - 5:20 | 435 - 440 | } |
# சீதனம் (திரைப்படம்)

**சீதனம்** என்பது ஆர்.சுந்தர்ராஜன் இயக்கி 1995 ஆம் ஆண்டு வெளிவந்த தமிழ் படம் ஆகும். இப்படத்தில் பிரபு, சங்கீதா, ரஞ்சிதா ஆகியோர் முக்கிய வேடங்களில் நடித்துள்ளனர். டி.சிவா தயாரித்துள்ள இப்படத்திற்கு, தேவாவின் இசை அமைத்துள்ளார். இப்படம் 1995, நவம்பர் 24 அன்று வெளியிடப்பட்டது.
# சீதனம் (திரைப்படம்)

## கதை

பல ஆண்டுகள் சிறையில் கழித்த பின்னர், முத்து மாணிக்கம் ( பிரபு ) மீண்டும் தனது கிராமத்திற்கு வந்து ஊழல் அரசியல்வாதியான மாரிமுத்து ( மன்சூர் அலிகான் ) என்பவரை பழிவாங்க விரும்புகிறார். பின்னர், இவரது சோகமான கடந்த காலத்தை அறியும் வரை அவர் வழக்கறிஞர் ராதாவுடன் ( ரஞ்சிதா ) மோதலில் ஈடுபடுகிறார். முத்துமானிக்கத்தின் மனைவி மாரிமுத்துவால் கொல்லப்பட்டார் என்பது தெரியவந்துள்ளது. இறுதியில், முத்துமணிக்கம் மாரிமுத்துவைக் பழிவாங்குகிறார்.
# சயி குங் மாவட்டம்

**சய் குங் மாவட்டம்** (Sai Kung District) என்பது ஹொங்கொங்கின் அரசியல் நிலப்பரப்புக்குள் உள்ள பதினெட்டு (**18**) மாவட்டங்களில் ஒன்றாகும். இம்மாவட்டம் ஹொங்கொங்கில் இரண்டாவது பெரிய மாவட்டமாகும். இது சய் குங் தீபகற்பத்தை தெற்காகவும், புதிய கட்டுப்பாட்டகம் பகுதியில் ஒரு பகுதியை உள்ளடக்கியும், கவுலூன் வரை நீண்டும் உள்ளது. இம்மாவட்டத்தின் நிர்வாகப் பகுதி சய் குங் நகரத்தில் உள்ளது. இருப்பினும் மக்கள் தொகை அதிகம் வாழும் பகுதி சுங் வான் ஓ புதிய நகரப் பகுதியாகும். இது புதிதாகக் கட்டப்பட்ட வீட்டுத் தொகுதிகளை அதிகம் கொண்டுள்ள மாவட்டங்களில் ஒன்றாகும்.  
சயி குங் மாவட்டத்தின் நிலப்பரப்பளவு 136.39 கிலோ மீட்டர்கள் ஆகும். இதன் மக்கள் தொகை 2006 ஆம் ஆண்டின் கணிப்பின் படி சுங் வான் ஓ பகுதியையும் உள்ளடக்கி 406,442 ஆகும்.  
சயி குங் மாவட்டம் மலைத்தொடர்களையும் மலைக்குன்றுகளையும் கொண்ட ஒரு மாவட்டமாகும். சயி குங் மாவட்டத்தில் இருக்கும் தீவுகளும் கடல் நடுவே மலைக்குன்றுகள் போன்றும், மலைத்தொடர்கள் போன்றுமே உள்ளன. பெரும்பகுதியான நிலப்பரப்பு பச்சை பசேலென இயற்கை எழுல் கொஞ்சும் நிலப்பரப்பாகும். மலைக்குன்றுகளும் மலைத்தொடர்களும் கொண்ட சிறு சிறுத் தீவுகள் கடலெங்கும் பரவி காணப்படும் நிலையில், அதன் காட்சிகள் அற்புதமானதாக உள்ளன. இத்தீவுகளில் காணப்படும் சிறிய கிராமங்களும் பார்ப்பதற்கு அழகானவை. அத்துடன் உல்லாசப் பயணிகளை ஈர்க்கும் அழகானதும் தூய்மையானதும் ஆன பல கடற்கரைகளையும் இம்மாவட்டம் கொண்டுள்ளது. சயி குங் தேசிய வனங்களில் உலாவுவதற்காகச் செல்லும் உல்லாசப் பயணிகளும் அதிகம். உயர் தீவு நீர்த்தேக்கம் எனும் பாரிய நீர்த்தேக்கம் ஒன்றும் இம்மாவட்டத்தில் உள்ளது.
# சயி குங் மாவட்டம்

## சயி குங் நகரம்

தற்போது சயி குங் நகரம் ஆக உருவாக்கப்பட்டுள்ள, முன்னாள் சயி குங் கிராமம் கடலுணவுப் பிரியர்களின் சுவர்க்கமாகும். இந்த கடலுணவு வகைகளுக்கான மீன் மற்றும் கடல் உயிரினங்கள் உயிருடனேயே கொண்டு வரப்பட்டு தொட்டிகளில் வைக்கப்படும். உணவுப் பிரியர்கள் தாம் விரும்பும் மீனைக் காட்டியுடனேயே அவைகள் உணவுக்காக கொல்லப்படும். உள்ளூர் உல்லாசப் பயணிகள் முதல் வெளிநாட்டு சுற்றுலா பயணிகள் வரை அனைவரையும் இந்த கடலுணவு உணவகங்கள் கவர்ந்தவை. சனி, ஞாயிறு மற்றும் பொது விடுமுறை நாட்களில் மக்கள் நிரம்பிக் காணப்படும். சய் குங் நகரம் செல்லும் பாதையும் வாகன நெரிசல்களை ஏற்படுத்தும்.  
அத்துடன் கடலில் படகுகளின் உள்ளேயே வைத்து விற்பனை செய்யும் மீனவர்களும் கடலின் திடலில் இருப்பார்கள். அவர்கள் குவியல் குவியலாக விற்பார்கள். வேண்டுவோர் எந்த குவியல் வேண்டும் என்று மேலிருந்து காட்டினால் அவற்றை அப்படியே உயிருடன் ஒரு உறையில் போட்டு தருவார்கள். இந்த மீன் வணிகப் படகுகள் மேல்தளத்தில் இருந்து பல அடிகளின் கீழே கடலில் இருக்கும். வாங்குவோர் பணம் கொடுப்பதற்கும், பணத்தை வாங்கிக்கொண்டு மீனைக் கொடுப்பதற்கும் ஒரு நீண்டத் தடியில் ஒரு வலை வைத்திருப்பார்கள்.
# சயி குங் மாவட்டம்

## சுங் வான் ஓ புதிய நகரம்

அத்துடன் சுங் வான் ஓ புதிய நகரம் எனும் புதிதாக உருவாக்கப்பட்ட வீட்டுத்தொகுதிகளும் அழகிய பூங்காக்களும் கூட இந்த மாவட்டத்தில் தான் உருவாக்கப்பட்டுள்ளது. "சுங் வான் ஓ" ஒரு இயற்கை எழில் நிறைந்த ஒரு குடாவாகும் சயி குங் மாவட்டத்தில். லெய் யூ மூன் எனும் ஒரு மீனவக் கிராமமும் இம்மாவட்டத்தில் கடலுணவுப் பிரியர்கள் மத்தியில் பிரசித்திப்பெற்ற இடமாகும்.  
இரும்பு மற்றும் உருக்கு தொழிற்சாலைகளும் இம்மாவட்டத்தில் உள்ளன. ஹங் ஹாவு கிராமம் கப்பல் கட்டுமாணப் பணிகளுக்கு பெயர் பெற்ற இடமாகும். 1997 ஆம் ஆண்டு ஹொங்கொங் அரசாங்கம் பாரிய புணரமைப்பு திட்டங்களை இப்பகுதியில் மேற்கொண்டது. இத்திட்டமானது இப்பகுதிகளின் பூர்வக்குடிகள் 95% வீதமானோருக்கு வசிப்பிட மற்றும் வாழ்வாதரங்களை மேம்படுத்தியது. தற்போது கிட்டத்தட்ட 380,000 பூர்வக்குடி மக்கள் இங்கு வாழ்கின்றனர்.  
இந்த புதிய நகரமயமாக்கள் திட்டத்தின் கீழ் உருவாக்கப்பட்ட சுங் வான் ஓ புதிய நகரம் மக்கள் வசிப்பிடத் தொகுதிகள் பல வானளாவிகளைக் கொண்டுள்ளன.
# சயி குங் மாவட்டம்

## பிரசித்திப்பெற்ற கடற்கரைகள்

சயி குங் மாவட்டம் அழகிய மற்றும் தூய்மையான பல கடற்கரைகளை கொண்டுள்ளது. அவைகளாவன:  
- தூய நீர் குடா (முதலாம் கடற்கரை)
- தூய நீர் குடா (இரண்டாம் கடற்கரை)
- வெள்ளிகதிர் கடற்கரை
- டய் லொங் வான் (பெரிய அலை குடா)
- லொங் கே வான்
# சயி குங் மாவட்டம்

## சயி குங் மாவட்டத் தீவுகள்

இந்த சயி குங் மாவட்டத்தில் உள்ள தீவுகளுக்கு மக்கள் பொழுது போக்காக ஒவ்வொரு நாளும் செல்வது ஒரு விருப்பு நிகழ்வாகும். அதற்கான படகுகள் ஆயிரக்கணக்கில் தயார் நிலையில் உள்ளன. ஹொங்கொங் வாழ் மக்களின் விருப்பு நிகழ்வுகளில் அல்லது பொழுது போக்கு நிகழ்வுகளில் ஒன்று, கோடைக்காலங்களில் சயி குங் சென்று சிறிய படகுகளை வாடகைக்கு பெற்று மீன் பிடித்தலாகும்.  
இத்தீவுகளில் அதிகமானவற்றில் மக்கள் வசிப்பதில்லை. இருப்பினும் உல்லாசப் பயணிகள் விரும்பி செல்லும் தீவுகளாவன:  
- கவ் சாய் சாவ்
- கியூ சுயி சாவ் (கூர்மைத் தீவு)
- லியோன் சுன் வான் சாவ் (உயரத் தீவு)
- பக் சா சாவ் (வெண்மணல் தீவு)
- யெங் சாவ் (கப்பல் தீவு)
- யிம் டின் சாய்  
கவ் சாய் சாவ் எனும் பெரியத் தீவு பொது மக்களுக்கான குழிப்பந்தாட்டம் விளையாட்டு மைதானத்தைக் கொண்டுள்ளது. இதற்கு செல்வோருக்கான சிறப்பு சொகுசு படகு சேவை உள்ளது.
# சயி குங் மாவட்டம்

## பல்கலைக்கழகம்

விஞ்ஞானம் மற்றும் தொழில்நுட்ப பல்கலைக்கழகம் இந்த மாவட்டத்தில் தூய நீர் குடா பகுதியில் உள்ளது.
# சயி குங் மாவட்டம்

## வெளியிணைப்புகள்

- District Council website
- List and map of electoral constituencies 1 (large PDF file)
- List and map of electoral constituencies 2 (large PDF file)
- Tseung Kwan O New Town
- MacLehose Trail website
- Sai Kung Ho Chung Golf Driving Range Center
- Sai Kung country park website
- Explore Sai Kung - Portal about Sai Kung
- Sai Kung Forum
- Sai Kung Map
- Sai Kung Food Map
- Sai Kung Magazine
# அகத்திய விண்மீன்

**அகத்திய நட்சத்திரம்** அல்லது **அகத்திய விண்மீன்** என்றழைக்கப்படும் **கனோபசு** (*canopus*) தென்திசையிலுள்ள கரைனா, அர்கோ நவீசு என்ற விண்மீன் தொகுதியின் பொலிவுமிக்க விண்மீன் ஆகும் (*α Carinae*); வானில் தெரியும் விண்மீன்கள் அனைத்திலும் மிருகவியாதரை அடுத்து இரண்டாவது பொலிவுமிக்க விண்மீன் இதுவே. இதன் தோற்ற ஒளியளவு -0.72 ஆகவும் தனி ஒளியளவு -5.53 ஆகவும் உள்ளது.  
இது F வகை நிறமாலை வரிசையிலுள்ள மஞ்சள்-வெள்ளை விண்மீனாகும்; ஆனால் காண்பதற்கு வெண்ணிறமாகவே தெரியும். வானத்தின் தொலை-தென் பகுதியில் −52° 42' (2000) விலக்கத்தில் இது தெரியும். தொலை-தென் பகுதியில் இது உள்ளதால், நிலநடுக்கோட்டிலிருந்து 37°18' -க்கு மேல் வடக்கே உள்ளவர்களுக்கு இது பெரும்பாலும் தெரியாது; ஆனால், வளிமண்டல ஒளிவிலகல் காரணமாக இன்னுமொரு பாகை வடக்கேயும் கூட இது சில தருணங்களில் தெரிவதுண்டு. சூரிய மண்டலத்திலிருந்து 310 ஒளியாண்டுகள் (96 பார்செக்குகள்) தொலைவில் கனோபசு உள்ளதாக இப்பார்கசு செயற்கைக்கோள் தொலைநோக்கியின் அளவீடு மூலம் தெரிகிறது.  
ஞாயிற்றின் விட்டத்தை விட கனோபசின் விட்டம் 130 மடங்கு அதிகம். இதன் நிறை ஞாயிற்றின் நிறையை விட 8 1/2 மடங்கு அதிகம். மேலும், ஞாயிற்றை விட இதன் ஒளிவீசும் திறன் 13600 மடங்கு அதிகம்; இருப்பினும், அருகாமையிலுள்ள காரணத்தினால் தான் சிரியசு (புவிலிருந்து 8.6 ஒளியாண்டுகள்) கனோபசை விட பொலிவுமிக்கதாகத் தெரிகிறது.
# அகத்திய விண்மீன்

## கலைச்சொற்கள்

1. பொலிவுமிக்க - brightest 2. தோற்ற ஒளியளவு - visual magnitude 3. தனி ஒளியளவு - absolute magnitude 4. நிறமாலை வரிசை - spectral series 5. வளிமண்டல ஒளிவிலகல் - atmospheric refraction 6. நிலநடுக்கோடு - equator
# பெண்களுக்குச் சம ஊதியம்

**பெண்களுக்குச் சம ஊதியம்** என்பது ஒரே வேலையைச் செய்யும் ஆணும் பெண்ணும் ஒரே மாதிரியான ஊதியத்தைப் பெற வேண்டும் என்பதாகும். பல நாடுகளில் இது ஒரு சட்டம் ஆகும். எனினும் பல வேலைத் தளங்களில் ஒரே வேலைக்கு பெண்கள் குறைவான ஊதியம் பெறுவது இன்றும் உள்ளது.  
**உலகில் உள்ள சில நாடுகளில் இந்த முறை எப்படி நடைமுறையில் உள்ளது என்பதை கீழே குறிப்பிடப்பட்டு உள்ளது** :
- இந்திய நாட்டில் 1976ஆம் ஆண்டு சம உழைப்பூதியதிற்கு ஒரு சட்டம் இயற்றப்பட்டது.
- ஆஸ்திரேலியா நாட்டில் 1979ஆம் ஆண்டு இரு பாலினதவரையும் சமமாக நடத்த வேண்டும் என்று சட்டம் இயற்றப்பட்டது .
- ஹங்கேரி நாட்டில் வேலைக்குச் சம ஊதியம் வழங்க வேண்டும் என்பது அந்நாட்டின் அரசியலமைப்பில் உள்ளது .
- லாட்வியா,லித்துவானியா ,பல்கேய்ரியா நாடுகளில் சம வேலைக்குச் சம ஊதியம் வழங்க வேண்டும் என்பது உழைப்பாளர் சட்ட நெறிமுறையில் உள்ளது
# பெண்களுக்குச் சம ஊதியம்

## வெளியிணைப்புகள்

- Why Are There Still So Few Women in Science?  
es:Diferencia salarial de género
# பெண்களின் கல்வி

**பெண்களின் கல்வி** என்பது பெண்கள் கல்வி பெறுவதற்கான உரிமை, அதன் நிலைமை, தடைகள், எதிர்காலம் போன்ற பல விடயங்களைக் குறிக்கும். வரலாற்றின் பெரும் பகுதியில், அனேக சமூகங்களில் பெண்கள் ஆண்களுக்கு நிகரான கல்வி பெறும் வாய்ப்பைப் பெறவில்லை. 19 ஆம், 20 ஆம் நூற்றாண்டில் வளர்ச்சி பெற்ற பெண்ணிய இயக்கம், அனைவருக்கும் கல்வி என்ற கோட்பாடு போன்றவை பெண்களுக்கான சம கல்வி வாய்ப்புக்களை ஓரளவு ஏற்படுத்தித் தந்தன. இன்று சில மேற்கு நாடுகளில் இந்த வாய்ப்புக்களைப் பயன்படுத்தி பெண்கள் ஆண்களை விட கூடுதலான அதி உயர் கல்வியைப் பெறுகிறார்கள். ஆனால் இன்னும் பல நாடுகளில் பெண்களின் கல்வி ஆண்களை விடப் பின் தங்கியதாகவே உள்ளது. இதற்குச் சிறந்த எடுத்துக்காட்டு இந்தியா ஆகும். கடைசிக் கணக்கெடுப்பின் படி இந்தியாவில் 53.63% பெண்கள் மட்டுமே படிப்பறிவு பெற்றவர்கள், ஆண்கள் ஏறத்தாழ 20% விட அதிகமாக 75.26% கல்வியறிவு பெற்றவர்கள்.
# இந்திய சீனப் போர்

**இந்திய சீனப் போர்** என்பது 1962ம் ஆண்டு இந்தியாவிற்கும் சீனாவிற்கும் இடையே ஏற்பட்ட போரை குறிக்கும். இவ்விரு நாடுகளுக்கும் இடையேயான எல்லை சிக்கலை காரணம் காட்டி இப்போர் நடந்தாலும், மற்ற புற காரணிகளும் இப்போர் நடப்பதற்கு முதன்மை காரணமாக விளங்கியது. 1959ல் திபெத்தில் ஏற்பட்ட கிளர்ச்சியை தொடர்ந்து சீன அதிகாரத்தை ஏற்க மறுத்த தலாய் லாமாவிற்கு இந்தியா அடைக்கலம் கொடுத்தது. இந்தியா முன்னோக்கிய கொள்கை என்பதை முன்னெடுத்து எல்லைப் பகுதியில் வெளிஅரண்களை அமைத்தது.  
1962 அக்டோபர் 20ல் சீனா லடாக் மற்றும் மெக்மோகன் கோட்டுக்கு அருகே எல்லையை கடந்து தாக்குதலை நடத்தியது. சீன படைகள் மேற்கு மற்றும் கிழக்கு பகுதிகளில் முன்னேறி பல பகுதிகளை கைப்பற்றினர். மேற்கு பகுதியில் சுசுல் பள்ளத்தாக்கிலுள்ள ரிசாங் லா கணவாயை கைப்பற்றினார்கள், மேலும் கிழக்கு பகுதியில் தாவாங் என்ற இடத்தையும் கைப்பற்றினார்கள். சீனா 1962, நவம்பர் 20ல் போர்நிறுத்தம் அறிவித்ததை தொடர்ந்து இப்போர் முடிவுக்கு வந்தது. மேலும் அவர்கள் சிக்கலுக்குரிய கைப்பற்றிய பகுதிகளில் இருந்து பழைய நிலைக்கு திரும்பினார்கள்.
# இந்திய சீனப் போர்

## எல்லை

பகுதியில் இந்திய சீன எல்லையையும், மகார்த்னே-மெக்டொனால்ட் (Macartney–MacDonald Line) எல்லையையும் மற்றும் போரின் போது சீனா ஆக்கிரமிப்பு செய்த இடத்தையும் காட்டும் வரைபடம்]]  
இந்தியாவும் சீனாவும் நீண்ட எல்லையை பகிர்ந்து கொள்கின்றன. மங்கோலியா, ருசியாவிற்கு அடுத்து சீனா இந்தியாவுடன் தான் நீண்ட எல்லையை கொண்டுள்ளது. இந்திய சீன எல்லையில் பூடானும் நேபாளமும் வருவதால் இந்திய-சீன எல்லை மூன்று துண்டுகளாக உள்ளது. அக்சய் சீனா எனப்படும் பகுதி இந்திய மேற்கு எல்லையில் உள்ள எல்லை உடன்பாடு எட்டப்படாத பகுதியாகும். இதை இந்தியா காசுமீரின் ஒர் பகுதி என்றும் சீனா தனது சிங்சியான் மாகாணத்தின் ஓர் பகுதி எனவும் கூறுகின்றன. பூடானுக்கும் மியான்மாருக்கும் இடையே உள்ள பகுதி இந்தியாவின் அருணாச்சலப் பிரதேசமாகும், இதை சீனா தனது திபெத்தின் தென்பகுதி என்கிறது.  
இப்போரானது கடல் மட்டத்திலிருந்து 4200 மீட்டர் உயரத்துக்கும் அதிகமான இடத்தில் நடைபெற்றதால் போர் தளவாடங்களை இரு தரப்பும் போர்முனைக்கு கொண்டு செல்வதில் சிரமத்தை சந்தித்தனர், இப்போரில் இந்தியா மற்றும் சீனா இரண்டும் வான் மற்றும்்கடற்படையை பயன்படுத்தவில்லை என்பது குறிப்பிடத்தக்கது. உயர்ந்த மலைப்பகுதிகளில் நடந்த இப்போரில் எதிரி நாட்டு படைகளால் படையினருக்கு ஏற்பட்ட இழப்புகளை விட கடும் குளிரால் ஏற்பட்ட இழப்பே அதிகம்.
# இந்திய சீனப் போர்

## ஜான்சன் கோடு

மேற்கு பகுதியில் இந்திய சீன எல்லை 1834ல் சீக்கிய கூட்டமைப்பு லடாக்கை கைப்பற்றியதால் உருவானது. 1842ல் பெரும்பாலான வட இந்திய பகுதிகள் சீக்கிய கூட்டமைப்பின் அரசின் கீழ் இருந்தன. இக்கூட்டமைப்பு தனது எல்லைகளின் நிலையை உறுதிபடுத்தி அண்டை நாடுகளுடன் உடன்பாட்டை கைச்சாத்திட்டது. 1846ல் ஆங்கிலேயர்கள் சீக்கிய கூட்டமைப்பை தோற்கடித்ததன் காரணமாக லடாக் ஆங்கிலேயர்களின் இறையாண்மையின் கீழ் வந்தது. அதைத் தொடர்ந்து ஆங்கில அரசு அதிகாரிகள் சீன அதிகாரிகளை தொடர்பு கொண்டு எல்லை குறித்து பேச்சுவார்த்தை நடத்தினார்கள். இரு முனைகளான காரகோரம் கணவாய் மற்றும் பாங்ஆங் ஏரி ஆகிய பகுதிகள் தெளிவாக வரையறுக்கப்பட்டன, ஆனால் அக்சய் சீன பகுதி சரியாக வரையறுக்கப்படவில்லை.  
1865ல் ஆங்கிலேய நிலஆய்வாளர் ஜான்சன் காசுமீர் மகாராசாவால் அக்சய் சீன பகுதியை அளவிட பணிக்கப்பட்டார். அவர் அக்சய் சீன பகுதி காசுமீரின் எல்லைக்குள் உள்ளவாறு ஜான்சன் கோடு என்னும் எல்லையை வரையறுத்தார். அதை சீன அரசாங்கம் நிராகரித்தது. ஆங்கிலேய அரசும் இந்த எல்லை தொடர்பாக ஐயம் கொண்டது. எனவே ஆங்கிலேய அரசு இச்சிக்கலை தீர்த்து உடன்பாடு எட்ட முனைந்தது. ஆனால் இச்சிக்கல் தீர்வதற்கு முன் 1892 சீனா காரகோரம் கணவாய் பகுதியில் எல்லை கல்களை நட்டது, இது லடாக்குக்கும் ஜின்ஜியாங்கிற்கும் இருந்த பழைய வழியை ஒட்டி நடப்பட்டது. சீனத்தின் இச்செய்கையை அப்போதிருந்த இந்திய ஆங்கிலேய அரசு ஏற்கவில்லை.  
19ம் நூற்றாண்டின் பெரும் பகுதியில் மத்திய ஆசியாவை யார் கட்டுப்படுத்துவது என்பதில் பிரித்தானிய பேரரசுக்கும் உருசிய பேரரசுக்கும் இடையை போட்டி இருந்தது. இதனால் ஆங்கிலேய அரசு அக்சய் சீன பகுதியை சீனாவிற்கு கொடுத்து உருசிய ஆதிக்கம் தன் எல்லைக்கு வராமல் தடுக்கு அரண் ஏற்படுத்த முனைந்தது. இதைத்தொடர்ந்து உருவாக்கப்பட்ட எல்லைக்கு மெக்கார்ட்டி-மெக்டோனல்ட் கோடு என்று அறியப்படுகிறது. சீனா மற்றும் பிரித்தானிய இந்தியாவின் வரை படங்கள் அக்சய் சீனத்தை சீன பகுதி என காட்டின. 1911ல் சீனாவில் ஏற்பட்ட சின்காய் புரட்சி மூலம் சீனாவில் அதிகார மாற்றங்கள் நடைபெறத்தொடங்கியது. 1918ல் (உருசியாவில் ஏற்பட்ட அக்டோபர் புரச்சி காரணமாக) பிரித்தானிய அரசு சீனா அக்சய் சீன பகுதியை வைத்திருப்பதில் எந்த பயனுமில்லை என கருதியது. எனவே பிரித்தானிய வரைபடங்களில் மீண்டும் அக்சய் சீன் ஜான்சன் வரைபடத்தில் உள்ளது போல் காசுமீரத்தை சார்ந்தது என மாற்றப்பட்டது. எனினும் இப்பகுதி வரையறுக்கப்படாமலயே இருந்தது. நெவில் மேக்ஸ்வெல் என்ற பிரித்தானிய செய்தியாளரின் கணக்குப்படி அரசியல் நிலைகளுக்கேற்ப பிரித்தானியாவால் 11 விதமான எல்லைகள் இப்பகுதிக்கு வரையறுப்பட்டன. இந்தியா சுதந்திரமடைந்த போது ஜான்சன் கோடு படி மேற்கு பகுதியின் எல்லை அதிகாரபூர்வாக நிர்ணயிக்கப்பட்டது. 1954ல் இந்தியப்பிரதமர் சவகர்லால் நேரு இந்த எல்லையை உறுதிபட கூறினார். அக்சய் சீன பகுதி லடாக் பகுதியுடன் பல நூற்றாண்டுகளாக உள்ளதாகவும் அதனால் எல்லைக்கோடு (ஜான்சன் கோடு படியானது) பேச்சுவார்த்தைக்கு அப்பாற்பட்டது என்றும் கூறினார். ஜார்ஜ் பட்டர்சன் என்பவர் அக்சய் சீன் இந்திய பகுதி என தெரிவிக்கும் ஆவணங்கள் தெளிவில்லாமலும் ஆவணங்களின் சில மூலங்கள் ஐயத்திற்கு உட்பட்டும் இருந்ததாக தெரிவிக்கிறார்.  
1956-57 காலகட்டத்தில் சீனா அக்சய் சீன் பகுதி வழியாக ஜின்ஜியாங்கையும் திபெத்தையும் இணைக்கும் சாலையை கட்டியது. இந்த சாலை சீன வரைபடத்தில் 1957ம் ஆண்டு வரும் வரை இந்தியாவிற்கு அப்பகுதியில் சீனா கட்டியிருக்கும் சாலை பற்றி தெரியாது.
# இந்திய சீனப் போர்

## மெக்மோகன் கோடு

1825-26ல் நடைபெற்ற ஆங்கிலேய பர்மிய போரில் மணிப்பூர் அஸ்ஸாம் ஆகிய பகுதிகளைப் பர்மியர்களிடம் இருந்து பிரித்தானியா கைப்பற்றியது. இந்த வடகிழக்கு எல்லைப்புறப் பகுதிகளுக்கு பிரித்தானியாவின் முகவராக செயல்பட்ட படைப்பணித்துறைத் தலைவர் ஜெங்கின்சு 1847ல் தாவாங் திபெத்தின் பகுதி எனத் தெரிவித்ததபடி இல்லையென்று கூறினார். அதை இந்தியப் பிரித்தானிய அரசு முதலில் ஏற்கவில்லை. 1934ல் இருந்தே அது மக்மோகன் கோட்டை எல்லையாகக் கொண்டு தன் அதிகாரபூர்வ வரைபடங்களை உருவாக்கியது.
எல்லை நகரான தாவாங்கின் உரிமை தவிர மெக்மோகன் கோடு வரையறுத்த எல்லை எதனையும் திபெத் எதிர்க்கவில்லை. இரண்டாம் உலகப்போர் வரை தாவங்கைத் திபெத் முழு உரிமையுடன் இந்திய பிரித்தானிய அரசுக்கு அனுமதித்திருந்தது.